Document ID: 31984L0513

*****
ΟΔΗΓΙΑ ΤΟΥ ΣΥΜΒΟΥΛΙΟΥ
της 23ης Οκτωβρίου 1984
για την τροποποίηση των οδηγιών 72/159/ΕΟΚ, 72/160/ΕΟΚ και 72/161/ΕΟΚ όσον αφορά τις γεωργικές διαρθρώσεις
(84/513/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι στο άρθρο 16 της οδηγίας 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (3), στο άρθρο 7 της οδηγίας 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως της χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων (4), και στο άρθρο 9 της οδηγίας 72/161/ΕΟΚ του Συμβουλίου της 17ης Απριλίου 1972 περί της κοινωνικοοικονομικής ενημερώσεως και αποκτήσεως επαγγελματικών προσόντων των εργαζομένων στη γεωργία (5), όπως αυτές οι τρεις οδηγίες τροποποιήθηκαν τελευταία από την οδηγία 84/140/ΕΟΚ (6), προβλέπεται ότι η υπολογιζόμενη διάρκεια για την πραγματοποίηση των κοινών δράσεων που αναφέρονται στις οδηγίες αυτές περιορίζεται μέχρι τις 30 Ιουνίου 1984·
ότι η Επιτροπή διαβίβασε στο Συμβούλιο, στις 10 Οκτωβρίου 1983, προτάσεις σχετικά με τη βελτίωση της αποτελεσματικότητας των γεωργικών διαρθρώσεων που προορίζονται να αντικαταστήσουν τα μέτρα που αναφέρονται στις προαναφερόμενες οδηγίες·
ότι πρέπει να παραταθεί μέχρι τις 31 Δεκεμβρίου 1984, σύμφωνα με το άρθρο 6 παράγραφος 2 στοιχείο γ) του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (7), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (8), η προβλεπόμενη διάρκεια για την πραγματοποίηση αυτών των κοινών δράσεων, προκειμένου να εξασφαλιστεί η απαραίτητη συνέχεια εν αναμονή των αποτελεσμάτων της εξέτασης των σχετικών προτάσεων της Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Από την 1η Ιουλίου 1984:
1. Το άρθρο 16 παράγραφος 1 της οδηγίας 72/159/ΕΟΚ αντικαθίσταται από το ακόλουθο κείμενο:
«1. Η προβλεπόμενη διάρκεια για την πραγματοποίηση της κοινής δράσεως περιορίζεται μέχρι τις 31 Δεκεμβρίου 1984.».
2. Το άρθρο 7 παράγραφος 1 πρώτο εδάφιο της οδηγίας 72/160/ΕΟΚ αντικαθίσταται από το ακόλουθο κείμενο:
«1. Η προβλεπόμενη διάρκεια για την πραγματοποίηση της κοινής δράσεως περιορίζεται μέχρι τις 31 Δεκεμβρίου 1984.».
3. Το άρθρο 9 παράγραφος 1 της οδηγίας 72/161/ΕΟΚ αντικαθίσταται από το ακόλουθο κείμενο:
«1. Η προβλεπόμενη διάρκεια για την πραγματοποίηση της κοινής δράσεως περιορίζεται μέχρι τις 31 Δεκεμβρίου 1984.».
Άρθρο 2
Η παρούσα οδηγία απευθύνεται στα κράτη μέλη.
Λουξεμβούργο, 23 Οκτωβρίου 1984.

Labels: 15
19
6